The Devil All the Time
The Devil All the Time ir 2020. gada ASV krimināltrillera filma, kuras režisors ir Antonio Kamposs. Filmā galvenās lomas atveido Toms Holands, Bills Skašgords, Sebastians Stens, Roberts Patinsons, Railija Kio, Heilija Beneta, Elīza Skenlena, Mija Vašikovska un Džeisons Klārks. Filma balstīta uz Donalda Reja Poloka tāda paša nosaukuma 2011. gada romānu. Filma ir stāsts par vairākiem cilvēkiem, kuru dzīves savijas kopā divās Ohaio dienvidu pilsētās laika posmā no Otrā pasaules kara līdz 1960. gadiem. Filmas The Devil All the Time pirmizrāde notika 2020. gada 11. septembrī. Kopš 2020. gada 16. septembra filma pieejama straumēšanas platformā Netflix. Filma saņēma neviennozīmīgas kritiķu atsauksmes, slavējot Holanda un Patinsona aktierspēli, bet kritizējot filmas garumu un tumšo toni. Tīmekļa vietnē Rotten Tomatoes filmai ir 65% vērtējums.